LA UNION - Posible nga ipa-deport lattan dagiti otoridad ti naarestar nga Indian national kalpasan a nakumpiskaran iti marijuana, paltog ken bala idiay ili ti Agoo, La Union.
Nabigbig ti suspek a ni Abtar Singh, 30-anyos, baro, ken agnanaed idiay Barangay San Miguel.
Iti pannakiuman ti Bombo Radyo ken ni P/Supt. Erwin Dayag, OIC ti Agoo Municipal Police Station, kinunana a maysa a barangay kagawad ti nangipulong kadakuada iti naidumduma a tignay ti ganggannaet ken naimatangan pay nga adda ti nakasalikad kenkuana a paltog.
Dagus met a nagresponde dagiti otoridad ken kinapkapanda ti suspek no sadino naala manipud kenkuana ti maysa a cal .9 mm pistol nga addaan iti 11 live ammunitions ken lima a sachet ti marijuana.
Awan pay ti maipakita a dokumento ti ganggannaet para iti imetna a paltog.
Iti agdama ket nakabalud ni Singh ken naituding a maipasidong iti inquest proceedings bayat a dukduktalen ti otoridad ti kinadagsen ken gatad ti nakumpiskar a maiparit nga agas.
Kabayatanna, nakiuman metten ti pulisia iti Bureau of Immigration (BI) para iti deportation ti ganggannaet.
ilo_Latn ilo_Latn ilo_Latn ilo_Latn ilo_Latn ilo_Latn ilo_Latn